pythainlp/thai-wiki-dataset-v4 huggingface dataset:
การก่อความไม่สงบ

การก่อความไม่สงบ  เป็นคำในความหมายกว้างซึ่งใช้โดยฝ่ายบังคับใช้กฎหมายในการอธิบายรูปแบบของการก่อให้เกิดความวุ่นวายของกลุ่มบุคคลตั้งแต่หนึ่งรูปแบบขึ้นไป การก่อความวุ่นวายของประชาชนเป็นเครื่องแสดงและเป็นรูปแบบหนึ่งของการประท้วงต่อปัญหาทางการเมืองและสังคมขนาดใหญ่ ความรุนแรงของพฤติการณ์เกิดขึ้นพร้อมกับการแสดงออกถึงความไม่พอใจของสาธารณะ ตัวอย่างของการก่อความไม่สงบเช่น การเดินขบวนประท้วงผิดกฎหมาย การยึดพื้นที่ประท้วง และการกีดขวางในรูปแบบอื่น การจลาจล การก่อวินาศกรรม และรูปแบบของอาชญากรรมอื่น ๆ การก่อความไม่สงบมีเจตนาที่จะเป็นการแสดงออกถึงสาธารณชนและรัฐบาล แต่ได้บานปลายจนกลายมาเป็นความสับสนอลหม่านโดยทั่วไป
โรงเรียนบ้านเขาเทพพิทักษ์

โรงเรียนบ้านเขาเทพพิทักษ์ (,อักษรย่อ ข.พ.) เป็นโรงเรียนประถมศึกษาประเภทสหศึกษา ตั้งอยู่ในเขตเทศบาลบ้านเชี่ยวหลาน โรงเรียนบ้านเขาเทพพิทักษ์ ทำการสอนครั้งแรก เมื่อวันที่ 1 ธันวาคม พ.ศ. 2472 
ปัจจุบันตั้งอยู่เลขที่ 82 หมู่ที่ 1 ถนน ตำบลเขาพัง อำเภอบ้านตาขุน จังหวัดสุราษฎร์ธานี โดยมี นายไพศาล มีเพียร เป็นผู้บริหารโรงเรียน เปิดทำการเรียนการสอนตั้งแต่ระดับชั้นอนุบาล - ชั้นประถมศึกษาปีที่ 6
ประวัติ.
โรงเรียนบ้านเขาเทพพิทักษ์ เปิดทำการสอนครั้งแรก เมื่อวันที่ 1 ธันวาคม พ.ศ. 2472 โดยอาศัยศาลาวัดเขาพัง เป็นที่ทำการสอน ซึ่งใช้ชื่อว่า "โรงเรียนประชาบาลวัดเขาพัง" ได้จัดทำการสอนแบบสหศึกษา โดยมี นายแสง สถิตย์ เป็นครูคนแรก ซึ่งเปิดทำการเรียนการสอนมายาวนานกว่า
ปัจจุบันตั้งอยู่พื้นที่รับผิดชอบเทศบาลบ้านเชี่ยวหลาน หมู่ที่ 1 ตำบลเขาพัง อำเภอบ้านตาขุน จังหวัดสุราษฎร์ธานี บนพื้นที่ 12 ไร่ 3 งาน 40 ตารางวา มีนายไพศาล มีเพียร เป็นผู้บริหารโรงเรียน เปิดทำการเรียนการสอนตั้งแต่ระดับชั้นอนุบาล - ชั้นประถมศึกษาปีที่ 6 
ทำเนียบผู้บริหาร.
ตั้งแต่ปีพุทธศักราช 2472 ถึงปัจจุบัน “โรงเรียนบ้านเขาเทพพิทักษ์” มีผู้บริหารทั้งหมด x ท่าน
พม่าเชื้อสายมลายู

ชาวพม่าเชื้อสายมลายู (อักษรยาวี: ملايو ميانمار, , "ปะซู")กลุ่มชาติพันธุ์ที่สำคัญกลุ่มหนึ่งที่กระจายตัวลงมาตั้งแต่ตอนบนจนถึงตอนล่างของหมู่เกาะมะริดในเขตแดนของเขตตะนาวศรีทางตอนใต้ของประเทศพม่า
ประวัติ.
ชาวพม่าเชื้อสายมลายู มักถูกเรียกโดยชนพื้นเมืองแถบนั้นว่า "ปะซู" พวกเขาได้อพยพมาจากมาเลเซีย และดินแดนทางตอนใต้ฝั่งตะวันตกของไทย เข้ามาตั้งถิ่นฐานในแถบตะนาวศรี (Tanah Seri "ตาเนาะซรี") โดยเฉพาะในเขตเมืองเกาะสอง (Pulodua "ปูโลดูวอ") เพื่อทำการค้าขายเมื่อครั้งเมื่อพม่ายังตกเป็นอาณานิคมของอังกฤษในช่วงปี ค.ศ. 1824-1948 และตะนาวศรีจึงรู้จักกันในนามว่า วิกตอเรียพอยต์ เพื่อเทิดพระเกียรติสมเด็จพระราชินีนาถวิกตอเรีย ชาวมลายูส่วนหนึ่งอพยพมาจากอำเภอละงู จังหวัดสตูล
กลุ่มชาวมลายู-อาหรับ ที่นำโดยนายูดา อาเหม็ด ได้เดินทางรอบหมู่เกาะมะริดเพื่อหาสินค้าในการค้าขาย และท้ายที่สุดพวกเขาก็เริ่มการตั้งถิ่นฐานลงในแถบอ่าววิกตอเรียพอยต์ นอกจากนี้บางส่วนได้ตั้งถิ่นฐานร่วมกับชาวจีน และชาวสยาม อย่างเมืองบกเปี้ยน และเมืองมะลิวัลย์โดยเฉพาะตามชายฝั่ง และตั้งหมู่บ้านเรียงรายกันบนหมู่เกาะในเขตอ่าวเบงกอล
ปัจจุบันชาวพม่าเชื้อสายมลายูกว่า 10,000 คน ได้อพยพออกจากดินแดนตะนาวศรี ส่วนใหญ่ได้อพยพไปยังประเทศมาเลเซีย, เกาะสินไห จังหวัดระนอง บางส่วนอพยพไปยังส่วนอื่นของพม่า โดยเฉพาะที่ย่างกุ้ง
ภาษาและวัฒนธรรม.
ชาวพม่าเชื้อสายมลายู ใช้ภาษาท้องถิ่นในการสื่อสารคือภาษามลายูไทรบุรีหรือมลายูสตูล ที่ใช้ในแถบตะวันตกของประเทศมาเลเซีย โดยเฉพาะที่รัฐเกอดะฮ์และรัฐปะลิส และมีจำนวนหนึ่งใช้สำเนียงเปรัก แต่ในปัจจุบันพวกเขาต้องเรียนรู้ภาษาพม่าควบคู่ไปด้วยเช่นเดียวกับชาวไทยพลัดถิ่น เนื่องจากภาษาพม่าเป็นภาษาราชการ อย่างไรก็ตามภาษาของพวกเขาก็ได้ทิ้งอิทธิพลไว้กับภาษาพม่าแถบเมืองมะริดที่มีสำเนียงใกล้เคียงกับภาษามลายู โดยวัฒนธรรมของคนที่นี่ยังเป็นวัฒนธรรมดั้งเดิมเมื่อครั้งคริสต์ศตวรรษที่ 15 ชาวพม่าเชื้อสายมลายูที่สูงอายุสามารถอ่านอักษรยาวี พูดภาษามลายู และเขียนอักษรอาหรับได้ (ขณะที่มาเลเซียได้หันมาใช้อักษรรูมี) ชาวปะซูส่วนหนึ่งได้ตั้งถิ่นฐานรวมกับชาวไทยมุสลิม มีสมรสข้ามชาติพันธุ์กับมุสลิมกลุ่มอื่น บรรดาวัยรุ่นที่สืบเชื้อสายมลายูส่วนมากได้รับการศึกษาจากสถานศึกษาของรัฐบาลพม่า มีเพียงส่วนน้อยเท่านั้นที่ศึกษาในโรงเรียนสอนศาสนา ชาวพม่าเชื้อสายมลายูนับถืออิสลามแนวทางซุนนีย์ แต่เป็นมัซฮับซาฟีอี ซึ่งแตกต่างกับมุสลิมกลุ่มอื่นในพม่าที่เป็นมัซฮับฮานาฟี
องค์การสวนพฤกษศาสตร์

องค์การสวนพฤกษศาสตร์ (ชื่อย่อ : อ.ส.พ.) เป็นรัฐวิสาหกิจของไทย ในสังกัดกระทรวงทรัพยากรธรรมชาติและสิ่งแวดล้อม จัดตั้งขึ้นตามพระราชกฤษฎีกาจัดตั้งองค์การสวนพฤกษศาสตร์ พ.ศ. 2535 เพื่อดำเนินงานด้านสวนพฤกษศาสตร์ การศึกษาค้นคว้าวิจัยและรวบรวมข้อมูลทางด้านพรรณพฤกษชาติของประเทศไทย โดยเป็นการโอนภารกิจของสวนพฤกษศาสตร์ภาคเหนือ ฝ่ายพฤกษศาสตร์ป่าไม้ กองบำรุง กรมป่าไม้ กระทรวงเกษตรและสหกรณ์มาดำเนินการ
องค์การสวนพฤกษศาสตร์มีสำนักงานใหญ่ตั้งอยู่ในอำเภอแม่ริม จังหวัดเชียงใหม่
ปัจจุบันมีพงศ์บุณย์ ปองทอง เป็นประธานกรรมการ และมีปวิช เฉลิมวัฒน์ เป็นผู้อำนวยการ
สวนพฤกษศาสตร์ในความดูแล.
องค์การสวนพฤกษศาสตร์ มีสวนพฤกษศาสตร์ในความดูแล จำนวน 5 แห่ง ได้แก่
และอยู่ระหว่างการเตรียมการจัดตั้งอีก 4 แห่ง คือ สวนพฤกษศาสตร์ภาคตะวันตก จังหวัดสุพรรณบุรี สวนพฤกษศาสตร์ภาคใต้ จังหวัดพังงา สวนพฤกษศาสตร์ภาคเหนือตอนบน จังหวัดแม่ฮ่องสอน และสวนพฤกษศาสตร์อีสาน จังหวัดขอนแก่น
การดำเนินงาน.
องค์การสวนพฤกษศาสตร์ เป็นรัฐวิสาหกิจที่มีรายได้หลักจากการดำเนินงานศูนย์ฝึกอบรม ประมาณ 8.7 ล้านบาท รองลงมาคือ รายได้จากค่าเข้าชมสวนพฤกศาสตร์ ประมาณ 3.1 ล้านบาท ในปี พ.ศ. 2552 มีกำไรสุทธิรวมทั้งสิ้น 10.8 ล้านบาท แต่งบประมาณในการบริหารงานองค์การฯ มาจากเงินงบประมาณอุดหนุนของรัฐจำนวนกว่า 146.9 ล้านบาท
องค์การสวนพฤกษศาสตร์ มีบุคลากรในสังกัดจำนวน 547 คน (ณ ปี พ.ศ. 2553) ส่วนใหญ่เป็นลูกจ้างชั่วคราว/ลูกจ้างโครงการ โดยมีพนักงาน/ลูกจ้างประจำเพียง 95 คน (ร้อยละ 17)
ยิตส์ฮัก ราบิน

ยิตส์ฮัก ราบิน (1 มีนาคม ค.ศ. 1922 – 4 พฤศจิกายน ค.ศ. 1995) เป็นนักการเมือง รัฐบุรุษ และนายพลเอกชาวอิสราเอล ราบินเคยดำรงตำแหน่งนายกรัฐมนตรีคนที่ 5 ของประเทศอิสราเอล โดยดำรงตำแหน่ง 2 วาระ คือเมื่อ ค.ศ. 1974-1977 และ ค.ศ. 1992 จนกระทั่งถูกลอบสังหารในปี ค.ศ. 1995 เขาได้รับตำแหน่งบุคคลแห่งปีของนิตยสารไทม์ใน ค.ศ. 1993 และรางวัลโนเบลสาขาสันติภาพ ร่วมกับชีมอน เปเรสและยัสเซอร์ อาราฟัตในปี ค.ศ. 1994 ราบินถูกลอบสังหารโดยยิเกล แอไมร์ นักศึกษาชาวยิวฝ่ายขวาออร์ธอด็อกซ์ ซึ่งต่อต้านข้อตกลงสันติภาพออสโล
ราบินเป็นนายกรัฐมนตรีคนแรกของอิสราเอลที่ถูกลอบสังหาร และเป็นคนที่สองที่ถึงแก่อสัญกรรมขณะดำรงตำแหน่ง
ชีวิตส่วนตัว.
ราบินเกิดที่เยรูซาเลม ในสมัยที่ยังอยู่ในภายใต้การปกครองของอังกฤษ บิดาและมารดาของเขาเป็นชาวยิวที่อพยพมาจากทวีปยุโรป บิดาของเขาเสียชีวิตตั้งแต่เขายังเยาว์วัย ทำให้เขาต้องทำงานตั้งแต่เด็กเพื่อมาจุนเจือครอบครัว ราบินอพยพไปที่ประเทศสหรัฐอเมริกา ขณะอายุ 18 ปี
รางวัลโนเบล.
ในบทบาทสำคัญของราบิน ที่มีต่อข้อตกลงออสโล ทำให้เขาได้รับรางวัลโนเบลสาขาสันติภาพ ใน ค.ศ. 1994 ซึ่งมีส่วนสำคัญในสังคมของชาวอิสราเอล ที่มองว่าราบิน เป็นผู้เสริมสร้างความสงบสุขในดินแดน และอีกส่วนที่มองว่าเป็นผู้ทรยศที่ยอมหยิบยื่นดินแดนที่ถือเป็นสิทธิโดยชอบธรรมของชาวอิสราเอล โดยฝั่งขวาจัดได้มองว่าเขาเป็นต้นเหตุของการทำให้ชาวยิวเป็นเป้าของการก่อการร้าย เนื่องจากการที่เขามีส่วนสำคัญในข้อตกลงสันติภาพออสโล
ใน ค.ศ. 1994 ยิตส์ฮัก ราบิน ยังได้รับรางวัลเสรีภาพโรนัลด์ เรแกน จากอดีตสุภาพสตรีหมายเลขหนึ่ง แนนซี เรแกน ซึ่งจะมอบให้แก่ผู้ที่เสริมสร้างอิสรภาพแก่มวลมนุษย์ได้อย่างเอนกอนันต์
งูสามเหลี่ยม

งูสามเหลี่ยม หรือ งูทับทางเหลือง (ชื่อวิทยาศาสตร์ "Bungarus fasciatus") เป็นชนิดของงูมีพิษชนิดหนึ่ง พบในอินเดีย, บังคลาเทศ, เอเชียตะวันออกเฉียงใต้ ไปจนถึงเอเชียตะวันออก
มีหัวกลม ลำตัวเรียวยาว 1 ถึง 2 เมตร ปลายหางมักทู่ บางตัวหัวแบนเล็กน้อย ลำตัวเป็นสันสามเหลี่ยมชัดเจน อันเป็นที่มาของชื่อเรียก เลื้อยช้าแต่ว่ายน้ำได้เร็ว เป็นงูที่มีความว่องไวปราดเปรียวในน้ำ สีของลำตัวเป็นปล้องดำสลับเหลืองทั้งตัว เวลากัดไม่มีการแผ่แม่เบี้ยเหมือนงูในสกุล "Naja"
ในประเทศไทยจะพบได้ทุกภาค แต่จะพบได้มากในภาคใต้ รวมถึงป่าพรุโต๊ะแดง กินอาหาร จำพวก หนู, กบ, เขียด หรือปลา รวมถึงงูชนิดอื่นๆ หากินในเวลากลางคืน มักขดนอนตามโคนกอไม้ไผ่, ป่าละเมาะ, พงหญ้าริมน้ำ เป็นงูที่ไม่ดุ ไม่ฉกกัด นอกจากจะมีคนเดินไปเหยียบหรือเดินผ่านขณะที่งูสามเหลี่ยมกำลังไล่กัดงูซึ่งเป็นอาหารก่อน งูกินปลา งูเขียว ปกติตอนกลางวันจะซึมเซา แต่ตอนกลางคืนจะว่องไว มีพิษทำลายระบบประสาท เมื่อถูกกัดจะมีอาการชักกระตุก ปวดช่องท้อง มีเลือดออกเป็นจุด ๆ ใต้ผิวหนัง มีเลือดออกตามไรฟันและไอเป็นเลือด
มีการแพร่ขยายพันธุ์โดยการวางไข่ครั้งละ 8-12 ฟอง
นวลฉวี (ภาพยนตร์)

นวลฉวี คือชื่อภาพยนตร์ไทยที่สร้างและออกฉายในปี พ.ศ. 2528 อ้างอิงเหตุการณ์สังหารนางนวลฉวี เพชรรุ่ง พยาบาลแห่งโรงพยาบาลยาสูบซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี พ.ศ. 2502 
ภาพยนตร์เรื่องนี้กำกับโดย บรรจง โกศัลวัฒน์ โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ นำแสดงโดย สินจัย หงษ์ไทย รับบทเป็น "นวลฉวี", อภิชาติ หาลำเจียก รับบทเป็น "หมออุทิศ" ร่วมด้วย ชลประคัลภ์ จันทร์เรือง, วิยะดา อุมารินทร์ และ ไกรลาศ เกรียงไกร
เรื่องย่อ.
มีการพบศพของ นวลฉวี รุ่งเพชร (สินจัย เปล่งพานิช) นางพยาบาลสาวสวยแห่งโรงพยาบาลยาสูบในแม่น้ำเจ้าพระยาท้องที่นนทบุรี จากการสืบสวนพบว่า ผู้บงการฆาตกรก็คือหมออุทิศ ราชเดช (อภิชาติ หาลำเจียก) คนรักของนวลฉวีนั่นเอง เหตุที่ต้องลงมือฆ่านวลฉวี หมออุทิศบอกว่าเพราะนวลฉวีมารบเร้าขอให้จดทะเบียนสมรสกัน สุดท้ายหมออุทิศถูกศาลพิพากษาประหารชีวิต
รางวัล.
ภาพยนตร์ได้รับรางวัลพระราชทานพระสุรัสวดี (ตุ๊กตาทอง) ประจำปี พ.ศ. 2527 จำนวน 3 รางวัล คือ ผู้แสดงหญิงยอดเยี่ยม(สินจัย เปล่งพานิช) ออกแบบเครื่องแต่งกายยอดเยี่ยม และ บันทึกเสียงยอดเยี่ยม ทั้งที่ยังไม่ทันเข้าฉายในโรงภาพยนตร์วันที่ 12 มกราคม พ.ศ. 2528 และเป็นผลงานการแสดงภาพยนตร์เรื่องแรกของ อภิชาติ หาลำเจียก 
การดัดแปลงในสื่ออื่น.
ในปี พ.ศ. 2546 บรรจง โกศัลวัฒน์ ได้นำเรื่อง นวลฉวี มาสร้างเป็นละครโทรทัศน์ทางไอทีวี โดยใช้ชื่อ "ปมรักนวลฉวี" นำแสดงโดย ใหม่ เจริญปุระ รับบทเป็น นวลฉวี, อำพล ลำพูน รับบทเป็น หมออุทิศ และ อภิชาติ หาลำเจียก มารับบทเป็น พ.ต.อ.วิบูลย์
ชนะ คราประยูร

ชนะ คราประยูร เป็นผู้กำกับภาพยนตร์ ผู้เขียนบท และผู้กำกับละครโทรทัศน์ชาวไทย เริ่มงานกำกับภาพยนตร์เรื่องแรกคือ "คะนองกรุง" ร่วมกับ สนาน คราประยูร เมื่อปี พ.ศ. 2516 ต่อมาจึงได้กำกับภาพยนตร์เองในเรื่อง "สาวสิบเจ็ด" และมีผลงานอีกหลายเรื่อง ที่รู้จักอย่างดี ได้แก่ วัยตกกระ, เงินปากผี, แม้เลือกเกิดได้, ขบวนการคนใช้, กว่าจะรู้เดียงสา, เหยื่อ, ทองประกายแสด และ "ไอ้คุณผี" ซึ่งเป็นเรื่องสุดท้ายกับค่ายไฟว์สตาร์ ในปี พ.ศ. 2533 โดยผลงานส่วนใหญ่เป็นแนวชีวิตสะท้อนสังคม จนได้รับรางวัลพระราชทานพระสุรัสวดี (ตุ๊กตาทอง) และ รางวัลสุพรรณหงส์ทองคำ จากการเขียนบทและการกำกับ 
ชนะหันเหมากำกับการแสดงละครโทรทัศน์ให้กับไทยทีวีสีช่อง 3 โดยเรื่องแรกคือละครเรื่องสั้นชุด หลายชีวิต ตามด้วยเรื่อง วงศาคณาญาติ ในปี พ.ศ. 2533 และยังคงรับงานนี้เรื่อยมาจนถึงปัจจุบัน โดยไม่รับงานภาพยนตร์อีกเลย
โมด็อค

โมด็อค หรือ M.O.D.O.K. (อักษรย่อจาก Mental Organism Designed Only for Killing) เป็นตัวละครที่ปรากฏในหนังสือการ์ตูน ซึ่งจัดพิมโดยมาร์เวลคอมิกส์ ปรากฏตัวครั้งแรกในหนังสือการ์ตูน เทลส์ออฟซัสเพนส์#93 (กันยายน ค.ศ. 1967) และได้รับการออกแบบโดยสแตน ลี กับแจ็ค เคอร์บี้
ตัวละครดังกล่าวได้รับการเปิดตัวครั้งแรกในยุคเงินของหนังสือการ์ตูน โดยปรากฏตัวมาเป็นเวลากว่าสี่ทศวรรษของมาร์เวลคอมิกส์อย่างต่อเนื่อง และยังเป็นตัวละครนำในลิมิเต็ดซีรีส์ "ซูเปอร์-วิลเลียน ทีม-อัพ: โมด็อคอีเลเว่น" #1 - 5 (กันยายน - ธันวาคม ค.ศ. 2008) ต่างหากด้วย และในชื่อของตัวละครเดียวกันนี้ในการจัดพิมพ์ฉบับวัน-ช็อต โดยใช้ชื่อว่า "โมด็อค: เรจ์นดีเลย์" (พฤศจิกายน ค.ศ. 2009)
ตัวละครดังกล่าวยังปรากฏตัวในรูปแบบอื่นโดยได้รับการรับรองผลิตภัณฑ์จากมาร์เวลคอมิกส์ เช่น วิดีโอเกม และรายการโทรทัศน์แอนิเมชัน และในรูปของสินค้า เช่น การ์ดสะสม และของเล่น
ประวัติตามท้องเรื่อง.
จอร์จ ทาเลตัน เป็นช่างเทคนิคขององค์กรแอดวานซ์ไอเดียเมคานิกส์ (AIM) โดยได้สร้างสิ่งประดิษฐ์ที่มีชื่อว่าคอสมิคคิวบ์ในช่วงไม่นานมานี้ นักวิทยาศาสตร์ขององค์กร AIM ใช้เทคนิคแปลงสายพันธุกรรมชั้นสูงเพื่อเปลี่ยนแปลงทาเลตันและสร้างสุดยอดอัจฉริยะโดยใช้ชื่อว่า MODOC (อักษรย่อจาก Mental Organism Designed Only for Computing) เพื่อศึกษาและปรับปรุงวัตถุบางอย่าง อย่างไรก็ตาม MODOC ได้กลายมาเป็นความมักใหญ่ใฝ่สูง และตัวละครดังกล่าวได้สังหารอดีตต้นแบบพร้อมกับทำการควบคุม A.I.M และตอนนี้เองที่เรียกตัวมันเองว่า MODOK (Mental Organism Designed Only for Killing) และเข้ามาสู่วังวนแห่งความขัดแย้งกับกัปตันอเมริกา ผู้ซึ่งมีความตั้งใจในการช่วยชีวิตชารอน คาร์เตอร์ ซึ่งเป็นตัวแทนจากหน่วย S.H.I.E.L.D. ให้รอดพ้นจากองค์กร A.I.M.
MODOK ได้กลายมาเป็นคู่อริสำหรับกัปตันอเมริกาอยู่บ่อยครั้ง การทำศึกกับตัวเอกมีมากกว่าสามครั้ง ซึ่งการพบกันครั้งล่าสุดได้เปิดเผยถึงที่มาของวายร้าย MODOK ยังได้ทำศึกกับ นามอร์ รวมถึงด็อกเตอร์ดูม ผู้ซึ่งมีความตั้งใจในการอ้างถึงคอสมิคคิวบ์
วิทยาลัยนอร์ทเทิร์น

วิทยาลัยนอร์ทเทิร์น  เดิมชื่อวิทยาลัยลุ่มน้ำปิง เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองตาก จังหวัดตาก จัดตั้งขึ้นเมื่อปี พ.ศ. 2540 ปัจจุบันมีประคอง พลหาญ อดีตรองปลัดกระทรวงอุตสาหกรรม ดำรงตำแหน่งนายกสภาวิทยาลัย และไตรรัตน์ ยืนยง ดำรงตำแหน่งอธิการบดี เปิดทำการสอนด้านบริหารธุรกิจ นิติศาสตร์รัฐศาสตร์ มนุษยศาสตร์ ศึกษาศาสตร์ ทั้งในระดับปริญญาตรี และปริญญาโท
ประวัติ.
วิทยาลัยนอร์ทเทิร์น เดิมชื่อวิทยาลัยลุ่มน้ำปิง จัดตั้งขึ้นเนื่องจากในขณะนั้นจังหวัดตากยังไม่มีสถาบันอุดมศึกษาเอกชนที่สามารถผลิตกำลังคนเข้าสู่ตลาดแรงงานได้ด้วยตนเอง ผู้บริหารโรงเรียนกรุงเทพการบัญชีวิทยาลัย จึงได้ขออนุญาตจัดตั้งวิทยาลัยลุ่มน้ำปิง ขึ้นที่จังหวัดตาก โดยได้รับใบอนุญาตจัดตั้งเมื่อวันที่ 3 ธันวาคม พ.ศ. 2540 และได้รับการรับรองวิทยฐานะ เพื่อจะทำการสอนเพื่อให้ปริญญาในชั้นปริญญาตรีจากทบวงมหาวิทยาลัย ตั้งแต่วันที่ 1 พฤษภาคม พ.ศ. 2541 เป็นต้นมา
คณะ.
ปัจจุบัน วิทยาลัยนอร์ทเทิร์นเปิดสอนระดับปริญญาตรี และปริญญาโท 5 คณะ คือ คณะบริหารธุรกิจ คณะนิติศาสตร์และรัฐศาสตร์ คณะมนุษยศาสตร์ คณะศึกษาศาสตร์ คณะพยาบาลศาสตร์ และบัณฑิตวิทยาลัย
สถาบันการจัดการปัญญาภิวัฒน์

สถาบันการจัดการปัญญาภิวัฒน์  หรือ พีไอเอ็ม เป็นสถาบันอุดมศึกษาที่ได้รับการสนับสนุนการจัดตั้งจากบริษัท ชีพี ออลล์ จำกัด (มหาชน) ในเครือเจริญโภคภัณฑ์ โดยได้รับการรับรองวิทยฐานะจากกระทรวงการอุดมศึกษาวิทยาศาสตร์ วิจัยและนวัตกรรม จัดการเรียนการสอนและให้ปริญญาในระดับปริญญาตรี ปริญญาโท และปริญญาเอก
หลักสูตรที่เปิดสอน.
สถาบันการจัดการปัญญาภิวัฒน์ เปิดสอน คือ ระดับปริญญาตรี และปริญญาโท และยังมีวิทยาลัยนานาชาติ เปิดสอนในระดับปริญญาโท และปริญญาเอก
พื้นที่การศึกษา.
วิทยาเขตแจ้งวัฒนะ.
ตั้งอยู่ที่ 85/1 หมู่ 2 ถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี 11120
ศูนย์การเรียนรู้ 11 จังหวัด.
เพื่อเป็นการตอบสนองการเรียนใกล้ภูมิลำเนาของตน สถาบันฯ ได้เปิดการเรียนการสอนในหน่วยการเรียนทางไกล ผ่านระบบวิดีโอคอนเฟอเรนจ์ โดยรับส่งสัญญาณแบบเรียลไทม์ จากห้องเรียนในกรุงเทพมหานคร
แกรี กูดริดจ์

แกรี่ กู้ดริดจ์  เจ้าของฉายา บิ๊กแดดดี้ เกิดวันที่ 17 มกราคม ค.ศ. 1966 เป็นอดีตนักมวยคิกบ็อกซิ่งรุ่นซูเปอร์เฮฟวี่เวท กับนักสู้ป้องกันตัวแบบผสมรุ่นเฮฟวี่เวท เกิดที่ประเทศตรินิแดดและโตเบโก แต่ทำการแข่งขันและอาศัยอยู่ที่เมืองแบร์รี่ รัฐออนแทรีโอ ประเทศแคนาดา นอกจากนี้เขายังเป็นหนึ่งในนักกีฬางัดข้อระดับอาชีพในอันดับต้นๆของโลกด้วยเช่นกัน
ในวงการระดับอาชีพ.
ก่อนที่กู้ดริดจ์จะเข้าร่วมการแข่งขันการต่อสู้แบบผสมเขาได้เป็นแชมป์โลกที่ประสบความสำเร็จในการแข่งขันกีฬางัดข้อ เขาสามารถเอาชนะตัวเก็งอย่างชารอน เรอเมซ กับจอห์น เบรงค์ ในค.ศ. 1991 และอีกครั้งในค.ศ. 1994 แกรี่ กู้ดริดจ์ ได้รับการเสนอสถานะ สายดำลำดับที่สี่ในศิลปะการต่อสู้แบบ Kuk Sool Won พร้อมด้วยเสื้อคาราเต้หากเขาได้เป็นตัวแทนโรงเรียนฝึกวิชาของพวกเขาที่ UFC
ในวงการคิกบ็อกซิ่งระดับอาชีพ.
กู้ดริดจ์ได้เปิดตัวในการแข่งขันคิกบ็อกซิ่งเมื่อปีค.ศ. 1999 กับรายการเค-วัน รีเวนจ์ โดยพบกับมุซาชิ และได้แพ้โดยการถูกตัดสิทธิ์ กู้ดริดจ์ได้รับชัยชนะครั้งแรกในเค-วันเมื่อมาพบกับไมค์ เบอร์นาร์โด ด้วยการชนะน็อค ของการแข่งขัน เค-วัน เวิลด์ GP 2002 ในลาสเวกัส
ในค.ศ. 2005 กู้ดริดจ์ ได้เข้าร่วมในเค-วัน เวิลด์ GP สองทัวร์นาเมนท์ ที่จัดขึ้นในสหรัฐอเมริกา เมื่อวันที่ 30 เมษายน เขาได้ชนะน็อค ฌอน โอ'เฮนรี่ กับสก็อต ไลท์ตี้ ซึ่งสามารถเข้าสู่รอบไฟนอล ก่อนที่จะแพ้ให้กับกลาเบ้ เฟโตซ่า โดยถูกเตะสูง สามเดือนต่อมาในวันที่ 30 กรกฎาคม ค.ศ. 2005 ที่โฮโนลูลู รัฐฮาวาย เขาทำสถิติชนะน็อคคู่ต่อสู้ได้ทั้งสามรายของการแข่งขันเค-วัน เวิลด์กรังด์ปรีซ์ ในฮาวายทัวร์นาเมนท์
เลิฟ ซองส์

เลิฟ ซองส์  เป็นสตูดิโออัลบั้มชุดที่ 12 ของนักร้องชาวญี่ปุ่นอายูมิ ฮามาซากิ วางจำหน่ายโดยเอเว็กซ์ แทร็กซ์เมื่อวันที่ 22 ธันวาคม พ.ศ. 2553
การโปรโมต.
เพลง "เลิฟ ซอง" จะถูกใช้เป็นเพลงประจำรายการ スッキリ ในเดือนธันวาคม
รายชื่อเพลง.
เพลงทุกเพลงถูกประพันธ์เนื้อร้องโดย อายูมิ ฮามาซากิ ยกเว้น SEVEN DAYS WAR ซึ่งถูกประพันธ์โดย มิตสึโกะ โคมุโระ
จูเลียน อาสซานจ์

จูเลียน อาสซานจ์  เป็นนักหนังสือพิมพ์ชาวออสเตรเลีย ผู้จัดพิมพ์ และนักเคลื่อนไหวบนอินเทอร์เน็ต เป็นที่รู้จักในฐานะบรรณาธิการบริหาร และโฆษกของวิกิลีกส์ เขาเคยถูกจับกุมในข้อหาแครกเกอร์ หลังจากพ้นโทษ เขาทำงานเป็นโปรแกรมเมอร์ และเป็นที่ปรึกษาด้านความปลอดภัย
ในวันที่ 30 พฤศจิกายน พ.ศ. 2553 ตำรวจสากลออกหมายจับเขาในฐานะผู้ต้องหาคดีล่วงละเมิดทางเพศหญิงสาวชาวสวีเดนตามคำขอของอัยการสวีเดน เขาขอมอบตัวกับตำรวจนครบาลลอนดอน เมื่อวันที่ 7 ธันวาคม พ.ศ. 2553 โดยให้การปฏิเสธทุกข้อกล่าวหา
ก่อนหน้าอาสซานจ์จะถูกจับกุมตัว เว็บไซต์วิกิลีกส์ได้เผยแพร่โทรเลขภายในทางการทูตของสหรัฐอเมริกา สร้างความไม่พอใจให้กับทางการสหรัฐ และได้กดดันให้ปิดเว็บไซต์ สกัดกั้นเส้นทางการเงิน ตลอดจนการโจมตีเว็บไซต์วิกิลีกส์ ซึ่งติดตามมาด้วยการโต้ตอบกลับโดยกลุ่มแฮกเกอร์ผู้สนับสนุน ไปยังเว็บไซต์ของอัยการสวีเดน และเว็บไซต์ของบัตรเครดิตหลายแห่งที่ระงับบัญชีบริจาคของวิกิลีกส์ อย่างไรก็ตาม อาสซานจ์เปิดเผยว่าได้ส่งเอกสารที่เข้ารหัสไว้เป็นจำนวนหลายพันชิ้นไปยังผู้คนจำนวนหลายแสนคน เป็นเอกสารลับที่พร้อมจะเผยแพร่โดยอัตโนมัติหากเขาถูกจับกุมตัว หรือเว็บไซต์วิกิลีกส์ถูกปิด
ตู้ปลา

ตู้ปลา  คือ ภาชนะหลักสำหรับการเลี้ยงปลาสวยงาม มีรูปทรงต่าง ๆ กัน โดยมากมักจะทำเป็นรูปสี่เหลี่ยมผืนผ้าโดยผลิตจากวัสดุประเภทกระจกหรืออะครีลิค มีขนาดแตกต่างกันออกไป ตั้งแต่ประมาณ 1 ฟุต จนถึงหลายเมตรในพิพิธภัณฑ์สัตว์น้ำ ซึ่งตู้ปลาที่มีขนาดใหญ่จะมีการเปลี่ยนแปลงอุณหภูมิภายในน้อยกว่าหรือช้ากว่าตู้ปลาที่มีขนาดเล็ก
โดยมากแล้วตู้ปลาที่ผลิตจากกระจกจะเชื่อมต่อกันด้วยกาวซิลิโคนแบบกันน้ำ ซึ่งมีความเหนียวทนทานต่อการละลายของน้ำ ขณะที่ประเภทที่ผลิตจากอะครีลิคจะมีความทนทานกว่า เนื่องจากไม่แตกหักได้ง่าย แต่ก็จะมีราคาขายที่สูงกว่า
ซึ่งตู้ปลาแบบที่เป็นทรงสี่เหลี่ยมผืนผ้าด้วยแล้ว จะแบ่งออกได้เป็น 2 ประเภทใหญ่ ๆ คือ
เป็นตู้ปลาแบบเก่า มีกรอบเป็นอะลูมิเนียม และชันอุดกันน้ำรั่ว ซึ่งตู้แบบนี้แลดูอาจไม่สวยงาม แต่มีความทนทาน
เป็นตู้ปลาแบบใหม่ ไม่มีกรอบ เป็นแบบที่นิยมใช้กันในปัจจุบัน แต่ความทนทานสู้แบบแรกไม่ได้ 
การเลี้ยงปลาในตู้มีประวัติศาสตร์มาตั้งแต่ยุคโรมัน และพัฒนาการเรื่อยมาจนถึงยุคกลางและต่อมาจนถึงปัจจุบัน ซึ่งในปัจจุบัน มีการผลิตตู้ปลาให้มีรูปทรงหลากหลายยิ่งขึ้น เช่น ทรงกลม (มักนิยมใช้เลี้ยงปลาทอง), หกเหลี่ยม แปดเหลี่ยม หรือ ตู้ปลาที่เป็นเฟอร์นิเจอร์ประดับบ้าน ทั้งเป็นโต๊ะรับแขก และเป็นตู้ไม้ รวมถึงมีการแปรรูปจากวัสดุที่เหลือใช้งานแล้ว เช่น โทรทัศน์ หรือแม้กระทั่งติดตั้งกับฝาผนังของบ้าน
สำหรับตู้ปลาขนาดใหญ่ในพิพิธภัณฑ์แล้ว การที่ต้องบรรจุน้ำที่มีปริมาณเป็นจำนวนหลายลิตร ต้องใช้ความหนาของวัสดุตามไปด้วย โดยมีหลักการคำนวณโดยใช้ความสูงคูณกับความกว้างและคูณกับความยาวของตู้ จะได้เท่ากับปริมาณลิตรของน้ำที่จะใช้บรรจุ
หลักในการดูแลรักษาตู้ปลา ผู้เลี้ยงต้องเอาใจใส่ เนื่องจากตู้ปลาสำหรับเลี้ยงปลาสวยงามส่วนบุคคลส่วนใหญ่นั้น กาวซิลิโคนที่ใช้เชื่อมต่อกันนั้นจะเสื่อมสภาพได้เมื่อใช้นานไปสักระยะ จึงหมั่นควรสังเกต และระวังการแตกหักและซึมของน้ำ จึงต้องมีวัสดุที่มีความหนานุ่มรองก้นตู้ไว้ด้วย เช่น โฟม, พลาสติกหรือไม้อัด หากตู้ปลาเกิดจากการรั่วซึม สิ่งที่ต้องทำคือปล่อยน้ำทิ้งให้หมด เช็ดทำความสะอาดแล้วผึ่งลมให้แห้งสนิท จากนั้นก็นำมาซ่อมแซม โดยการใช้ชันหรือกาวซิลิโคนทารอยรั่วให้เรียบร้อย ปล่อยทิ้งไว้นานพอประมาณ จนมั่นใจว่าติดสนิทดีแล้วจึงใส่น้ำลงตู้ปลา สังเกตรอยรั่วซึมของน้ำอีกครั้ง ถ้าไม่มีรอยรั่วซึมแล้วจึงเริ่มจัดตู้ปลาพร้อมปล่อยปลาลง ซึ่งปัจจัยที่จะทำให้กาวซิลิโคนเสื่อมสภาพได้แก่ ความร้อนและแสงอาทิตย์
สำหรับตู้ปลาส่วนบุคคลที่เชื่อว่า ใหญ่ที่สุดในโลก เป็นของจอห์น มาร์คัส ชาวอเมริกัน ที่ลอสแอนเจลิส ที่ทำตู้ปลาในโรงจอดรถของครอบครัว ในปี ค.ศ. 2002 และขยายเพิ่มอีกในปี ค.ศ. 2005 โดยมีความจุน้ำกว่า 10,000 แกลลอน ซึ่งเมื่อเทน้ำทั้งหมดออกแล้ว จะสามารถจอดรถยนต์ได้ 2 คัน ด้วยค่าใช้จ่ายมากกว่า 100,000 ดอลลาร์สหรัฐ ปลาทั้งหมดในนี้ประกอบด้วยปลาน้ำจืดขนาดใหญ่กว่า 100 ตัว อาทิ ปลาอะราไพม่า, ปลาเปคู, เต่าจมูกหมู ค่าปลาทั้งหมด 5,000 ดอลลาร์สหรัฐ และค่าใช้จ่ายสำหรับการเลี้ยงดูในแต่ละเดือนกว่า 2,000 ดอลลาร์สหรัฐ
สำหรับตู้ปลาที่ได้ชื่อว่า สวยที่สุดในโลก คือ ตู้ปลาในโรงแรมเรดิสันบลู ในกรุงเบอร์ลิน ประเทศเยอรมนี ที่เป็นตู้ปลาทรงกลม สูงกว่า 25 เมตร แขวนอยู่กับเพดานโรงแรม ขณะที่ด้านล่าง คือ ล็อบบี้ของโรงแรม ซึ่งสามารถชมได้ชัดเจนจากในลิฟต์แก้ว และห้องพักของลูกค้าโรงแรม ภายในเลี้ยงปลาทะเล 2,600 ตัว ใน 25 ชนิด ด้วยมูลค่าก่อสร้างกว่า 12.8 ล้านยูโร
อันดับปลากระเบน

อันดับปลากระเบน (อันดับ: Myliobatiformes) เป็นอันดับของปลากระดูกอ่อนกลุ่มหนึ่ง ในอันดับใหญ่ Batoidea ถือเป็น 1 ใน 4 อันดับในอันดับใหญ่นี้
ซึ่งปลาที่อยู่ในอันดับนี้ มีรูปร่างโดยรวม คือ มีทั้งขนาดเล็กและขนาดใหญ่ พบทั้งในทะเล, น้ำกร่อย และน้ำจืด ลำตัวแบนลงมาก ครีบอกแผ่ออกด้านข้าง มีเหงือกประมาณ 5 คู่ อยู่ด้านล่างของส่วนหัว บริเวณถัดจากส่วนท้ายของนัยน์ตามีรูเปิดข้างละช่อง มีส่วนหางที่ยื่นยาวเหมือนแส้ในบางวงศ์ หรือ บางวงศ์มีครีบที่แผ่ออกไปด้านข้างลำตัวเหมือนปีกของนกหรือผีเสื้อ ทำให้ว่ายน้ำได้เหมือนการโบยบินของนก บางสกุลหรือบางวงศ์มีหางที่สั้น ลำตัวแบนกลมเหมือนจานข้าวหรือแผ่นซีดี 
โดยมากเป็นปลาที่หากินตามหน้าดิน โดย อาหารหลักได้แก่ ครัสเตเชียนและหอยชนิดต่าง ๆ ในบางวงศ์เท่านั้น ที่หากินในระดับใกล้ผิวน้ำและกินอาหารเป็นแพลงก์ตอนด้วยการกรองเข้าปาก
ปลากระเบนหางแส้

ปลากระเบนหางแส้ (
) เป็นชื่อสกุลของปลากระเบน ในวงศ์ปลากระเบนธง (Dasyatidae) ใช้ชื่อสกุลว่า "Himantura" (/ไฮ-แมน-ทู-รา/)
ปลากระเบนในสกุลนี้ มีรูปร่างโดยรวมคือ มีปลายจะงอยปากที่แหลมยาว ขอบของด้านหน้าเชิงมน ลำตัวแบนกลมคล้ายใบโพ กลางหลังมีผิวที่ขรุขะและเป็นหนาม ในบางตัวอาจมีตุ่มหนามเล็ก ๆ ไปจรดถึงโคนหางที่เป็นเงี่ยงพิษ 2 ชิ้น มีส่วนหางที่เรียวยาวมาก โดยจะมีความยาวเป็น 2 เท่าของลำตัว มีซี่กรองเหงือกทั้งหมด 5 คู่ อยู่ด้านใต้ของลำตัวซึ่งเป็นสีขาว และสีจางกว่าด้านบนลำตัว ความยาวของลำตัววัดจากรูก้นถึงปลายจะงอยปากสั้นมากกว่าความกว้างลำตัว 
เป็นปลาที่พบได้ทั้งน้ำจืด, น้ำกร่อย และทะเล พบกระจายพันธุ์ตั้งแต่มหาสมุทรอินเดียจนถึงมหาสมุทรแปซิฟิกตะวันตก ปัจจุบันพบแล้วกว่า 28 ชนิด โดยมีชนิดที่ใหญ่ที่สุด คือ ปลากระเบนราหู ("H. polylepis") ที่พบอาศัยในแม่น้ำสายใหญ่ ๆ ของประเทศไทยไปจนถึงตอนเหนือของออสเตรเลีย ที่มีความยาวถึง 5 เมตร และหนักถึงเกือบ 300 กิโลกรัม
สมเด็จพระราชาธิบดีฮีซามุดดิน อาลัม ชาห์

สมเด็จพระราชาธิบดี สุลต่าน ฮิซามุดดิน อาลัม ชาฮ์ อัล-ฮัจ อิบนี อัลมาร์ฮุม สุลต่าน อาลาอุดดิน ซุไลมาน ชาห์ แห่งเซอลังงอร์  มีพระนามเดิมว่า รายา ฮิซามุดดิน ประสูติเมื่อวันที่ 13 พฤษภาคม พ.ศ. 2441 เป็นพระราชโอรสในสุลต่านอลายุดดิน สุลัยมาน ชาห์ อิบนี อัลมาร์ฮุมรายามุดา มูซา และโต๊ะ คิก หัสนะห์ บินตรี ปิลอง 
สมเด็จพระราชาธิบดี สุลต่าน ฮิซามุดดิน อาลัม ชาฮ์ แห่งเซอลังงอร์ ได้รับการเสนอพระนามในที่ประชุมเพื่อคัดเลือกสมเด็จพระราชาธิบดีแห่งมาเลเซียเป็นพระองค์ที่ 2 ต่อจากตวนกู อับดุลรามัน ยังดีเปอตวนเบอซาร์ จากทั้งหมด 9 รัฐในมาเลเซีย (ไม่รวมซาบะฮ์ ซาราวัก มะละกา และปีนังซึ่งไม่มีสุลต่านเป็นประมุข) ได้รับพระบรมราชาภิเษกเมื่อ วันที่ 14 เมษายน พ.ศ. 2503 และทรงดำรงตำแหน่งจนเสด็จฑิวงคต ในวันที่ 1 กันยายน ปีเดียวกัน สิริราชสมบัติในตำแหน่งสมเด็จพระราชาธิบดีแห่งมาเลเซียได้ 4 เดือน กับอีก 16 วัน และดำรงพระยศเป็นเจ้าผู้ครองนครรัฐเซอลังงอร์ครั้งแรกตั้งแต่ปี 2480-2485 รวม 5 ปี ครั้งที่สองตั้งแต่ปี 2488-2503 ได้ 15 ปี รวมระยะเวลาทรงราชย์เป็นเจ้าผู้ครองนครรัฐ 20 ปี
คณะกรรมการบริหารวิทยุกระจายเสียงและวิทยุโทรทัศน์

คณะกรรมการบริหารวิทยุกระจายเสียงและวิทยุโทรทัศน์ หรือ กบว. เป็นหน่วยงานของไทย ที่ตั้งขึ้นเมื่อวันที่ 2 ตุลาคม พ.ศ. 2518 ตามระเบียบว่าด้วยวิทยุกระจายเสียงและวิทยุโทรทัศน์ พ.ศ. 2518 โดยมีหน้าที่ในการควบคุมการดำเนินการของสถานีวิทยุและสถานีโทรทัศน์ในประเทศไทย รวมถึงการเซ็นเซอร์เนื้อหาของรายการต่างๆ
กบว. ประกอบด้วย กรรมการจากส่วนราชการจำนวน 16 คน ได้แก่ ประธานกรรมการ คือ นายกรัฐมนตรี หรือผู้ที่นายกรัฐมนตรีมอบหมาย เป็นประธานกรรมการ มีหัวหน้ากองงานคณะกรรมการบริหารวิทยุกระจายเสียงและวิทยุโทรทัศน์ของกรมประชาสัมพันธ์ เป็นกรรมการและเลขานุการ ร่วมด้วย เจ้าหน้าที่ระดับสูงและผู้แทนจากหน่วยงานความมั่นคง ทั้งทหารและตำรวจโดยมีการตั้งอนุกรรมการ เพื่อตรวจพิจารณาเนื้อหาของรายการประเภทต่างๆ เช่น รายการทั่วไป ละคร ภาพยนตร์ และ โฆษณา รวมถึงมีอำนาจควบคุมการเซ็นเซอร์ด้วย
กบว. ยกเลิกในสมัยรัฐบาลอานันท์ ปันยารชุน ในช่วงพฤษภาทมิฬ พ.ศ. 2535 โดยมีการตั้งคณะกรรมการกิจการวิทยุกระจายเสียงและวิทยุโทรทัศน์แห่งชาติ หรือ กกช. ตามระเบียบสำนักนายกรัฐมนตรี ว่าด้วยการกำกับดูแลกิจการวิทยุกระจายเสียงและวิทยุโทรทัศน์ พ.ศ. 2535 ขึ้นมาแทน และยกเลิกการตรวจพิจารณาเนื้อหารายการ โดยให้คณะกรรมการของสถานีวิทยุและสถานีโทรทัศน์แต่ละแห่ง ตรวจพิจารณากันเอง
ผลงานเด่นของ กบว. เช่น การห้ามออกอากาศเพลงที่มีเนื้อหาไม่เหมาะสม หรือส่อเสียดทางการเมือง ของวงดนตรีเพื่อชีวิต คาราบาว หรือของแอ๊ด - ยืนยง โอภากุล ซึ่งเป็นหัวหน้าวง เป็นต้น
ปลากระเบนหางปีก

ปลากระเบนหางปีก (
) เป็นสกุลของปลากระเบนจำพวกหนึ่ง ที่อยู่ในวงศ์ปลากระเบนธง (Dasyatidae) ใช้ชื่อว่า "Dasyatis" (/ดา-ซิ-อา-ทิส/)
ปลาในสกุลนี้ มีรูปร่างโดยรวมคล้ายกับปลาในสกุล "Himantura" แต่ปลาในสกุลนี้จะมีลำตัวรูปทรงออกไปทางห้าเหลี่ยมมากกว่า จะงอยปากไม่ยื่นแหลมเท่า มีส่วนของตาที่ปูนโปดกว่า และหางมีความยาวน้อยกว่า และอาจมีริ้วหนังบาง ๆ ในช่วงตอนปลายของหางด้วย
นอกจากนี้แล้วยังมีอยู่ชนิดหนึ่ง คือ "Neotrygon kuhlii" ที่เป็นเพียงชนิดเดียวเท่านั้นที่อยู่ในสกุล "Neotrygon" ก็ถูกจัดให้อยู่ในสกุลนี้เช่นกัน เนื่องจากสกุลนี้ถือเป็นสกุลต้นแบบของปลาในวงศ์ Dasyatidae
โดยคำว่า "Dasyatis" นั้นมาจากภาษากรีกคำว่า "dasys" หมายถึง "หยาบ" หรือ "ฟัน" และ "batus" หมายถึง "ปลากระเบน"
การจำแนก.
พบประมาณ 41 ชนิด ส่วนมากเป็นปลาทะเลพบตามแถบชายฝั่งและปากแม่น้ำในเขตอบอุ่นและเขตร้อนทั่วโลก มีเพียงไม่กี่ชนิดเท่านั้นที่พบในน้ำจืด
โจเซ่ มาร์ตินส์ อาเชม

โจเซ่ มาร์ตินส์ อาเชม (18 เมษายน ค.ศ. 1944 – 23 กันยายน ค.ศ. 2008) หรือชื่อจีน กง จื้อเหยิน  เป็นชาวโปรตุเกสที่เกิดในมาเก๊า เป็นผู้พิจารณาการก่อตั้งและเป็นผู้ก่อตั้งมาเก๊าคาราเต้โด กับเซอิโกคันมาเก๊า เขาได้แนะนำคาราเต้โดสู่จังหวัดต่างๆของโปรตุเกสใน ค.ศ. 1967 โดยพ่อของเขาทำงานในสำนักงานตำรวจศาลยุติธรรมมาเก๊า ในช่วง 40 ปีที่มาเก๊า เขาได้พัฒนาวิชาคาราเต้ และโปรโมตวิชาคาราเต้จากมาเก๊าสู่วงการคาราเต้ระดับนานาชาติ ซึ่งวงการคาราเต้ของมาเก๊าได้ให้สมญานามแก่เขาว่า มาสเตอร์, บิดาแห่งวงการคาราเต้
ค.ศ. 1970 อาเชมเข้าแข่งขันที่กรุงโตเกียวในนามของฮ่องกง โดยจัดขึ้นในช่วงแรกของการแข่งขันคาราเต้ชิงแชมป์โลก (WUKO I) และค.ศ. 1994 เขาได้สนับสนุนอย่างจริงจังในการทำให้โรงเรียนคาราเต้ของมาเก๊ารวมกันเป็นหนึ่งเดียว และหลังจากนั้น เมื่อสมาคมคาราเต้โดมาเก๊า (AKM) ได้ก่อตั้งขึ้น เขาได้กลายมาเป็นประธานผู้ก่อตั้งจากการเลือกตั้ง ตั้งแต่ช่วงที่สำนักงานดังกล่าวได้ส่งเสริมคาราเต้อย่างจริงจัง และพยายามดำเนินการเพื่อยกระดับโดยรวม ดังนั้นในไม่กี่ปีที่ผ่านมานี้ จึงมีรายการคาราเต้จากมาเก๊าเข้าแข่งขันในระดับนานาชาติอยู่เสมอ โดยสามารถชนะการแข่งขันได้ในหลายคราว
ในยุค 90 โจเซ่ อาเชม เริ่มที่จะเข้าร่วมในกิจการระหว่างประเทศ และได้รับเลือกเป็นเลขาธิการของ อาเซียน คาราเต้โด เฟเดอเรชั่น (AKF) และเป็นคณะกรรมการบริหารของสหพันธ์คาราเต้โลก (WKF) ระยะเวลาที่เขาดำรงตำแหน่งนี้ได้รับรางวัลโดย WKF ได้รับมอบหมายเกี่ยวกับการช่วยเหลือการเข้าร่วมของจีนใน WKF ในเดือนกรกฎาคม ค.ศ. 2006 เขาได้ดำรงตำแหน่งประธานโค้ชสมาคมคาราเต้โดของจีนคนแรก โจเซ่ มาร์ตินส์ อาเชม ใช้ช่วงระเวลาในสำนักเลขาธิการ AKF เอเชียนเกมส์ในโซล เพื่อมุ่งมั่นให้คาราเต้เป็นกีฬา และประสบความสำเร็จอย่างเป็นทางการโดยมีการบรรจุกีฬานี้อย่างถาวรในเอเชียนเกมส์ ก่อนหน้านี้ในปีค.ศ. 2008 นายอาเชมได้รับการบันทึกชื่อในคณะกรรมการกีฬามาเก๊าด้วยเช่นกัน
อาเชมมีบุตรชายสองคนและมีบุตรสาวสองคน ลูกสาวคนเล็กของเขา ได้เข้าร่วมการแข่งขันในนามของมาเก๊า ของรายการ AKF เอเชียนยูธ ครั้งที่ 9 ในค.ศ. 2008 ซึ่งจัดขึ้นที่รัฐซาบะฮ์ ที่มีชื่อการแข่งขันว่าจูเนียร์คาราเต้ แชมเปี้ยนชิป ส่วนบุตรชายคนที่สามของเขาที่มีชื่อว่าโจเซ่ หลุยส์ เปดรูโก อาเชม ได้เข้าร่วมเอเชียนยูธ จูเนียร์คาราเต้แชมเปี้ยนชิป ในค.ศ. 1998 และในประเภททีมอายุ 15 ปีก็ชนะรางวัลเหรียญเงินด้วยฝีมือของเขาเอง
ในวันที่ 16 กันยายน ค.ศ. 2008 โจเซ่ มาร์ตินส์ อาเชม มีอาการหลอดเลือดสมองอย่างรุนแรงและได้ส่งเข้ารักษาที่โรงพยาบาล กระทั่งเสียชีวิตในเวลา 11:00 น. ของวันที่ 23 กันยายน ค.ศ. 2008 จึงนับได้ว่าอาเชมได้ใช้ช่วงระยะเวลา 40 ปีในการสนับสนุนกีฬาคาราเต้ดังที่กล่าวมา
Makararaja chindwinensis

Makararaja chindwinensis เป็นปลากระเบนชนิดใหม่ของโลก ที่ยังไม่มีชื่อสามัญ จัดอยู่ในวงศ์ปลากระเบนธง (Dasyatidae) และเป็นเพียงชนิดเดียวเท่านั้นที่อยู่ในสกุล "Makararaja"
เป็นปลากระเบนที่ค้นพบในปี ค.ศ. 2006 และทำการอนุกรมวิธานไว้ในปี ค.ศ. 2007 โดย ไทสัน อาร์. โรเบิร์ตส์ นักมีนวิทยาชาวอเมริกัน เป็นปลากระเบนขนาดเล็ก ซึ่งมีความกว้างของขอบจานราว ๆ 38–50 เซนติเมตร น้ำหนักสูงสุด 3–4 กิโลกรัม สิ่งที่ทำให้ปลากระเบนสกุลนี้แตกต่างไปจากปลากระเบนในสกุลอื่น คือ รูปร่างของจานดูเกือบจะกลม คล้ายกับปลากระเบนในสกุล "Pastinachus" แต่ปลากระเบนชนิดนี้จะมีเกล็ดจะเล็กละเอียดกว่ามาก จนแทบจะมองด้วยตาเปล่าไม่เห็น นอกจากนี้ยังมีในส่วนของหางที่ดูหนาหรืออวบอิ่มน้อยกว่าและเรียวกว่าหางของปลากระเบนในสกุล "Pastinachus" ที่ดูอวบอ้วนกว่ามาก แต่ก็ไม่เล็กเรียวเกินไปเหมือนอย่างเช่นหางปลากระเบนสกุล "Himantura" เงี่ยงของปลากระเบนสกุลนี้เรียวเล็กมากจนดูคล้ายกับดาบสั้นหรือกริช ตำแหน่งที่ตั้งถึงแม้จะอยู่เลยไปส่วนหลังแต่ยังใกล้กว่าหากเทียบกับปลากระเบนสกุล "Pastinachus"
พบอาศัยอยู่ในแม่น้ำชินด์วิน ซึ่งเป็นแควสาขาของแม่น้ำอิระวดี ทางตอนเหนือของประเทศพม่า
ฌอน เลนนอน

ฌอน ทาโร โอโนะ เลนนอน  หรือชื่อญี่ปุ่นว่า ทาโร โอโนะ (; โรมาจิ: "Ono Tarō"; เกิด: 9 ตุลาคม ค.ศ. 1975) เป็นนักร้อง, นักแต่งเพลง และนักดนตรีชาวอเมริกัน เขาเป็นบุตรชายคนเดียวของจอห์น เลนนอน กับโยโกะ โอโนะ โดยมีพ่อบุญธรรมคือ เอลตัน จอห์น
ประวัติ.
ชีวิตวัยเด็กและการศึกษา.
ฌอน เลนนอน เกิดในนครนิวยอร์กเมื่อวันที่ 9 ตุลาคม 1975 ซึ่งเป็นวันครบรอบวันเกิด 35 ปีของพ่อของเขา , เขาเป็นคนอังกฤษและมีเชื้อสายไอริชจากบิดา เขาได้เชื่อสายญี่ปุ่นมาจากแม่ของเขา จูเลียน เลนนอนเป็นพี่น้องต่างมารดา กับ เคียวโกะ แจน ค็อกซ์ พี่สาวต่างมารดา เอลตัน จอห์น เป็นพ่ออุปถัมภ์หลังวันเกิดของฌอน จอห์น เลนนอนก็ดูแลเป็นอย่างดีจนกระทั่งเกิดเหตุการณ์ฆาตกรรมในวันที่ 8 ธันวาคม 1980 ฌอน เข้าเรียนอนุบาลที่ โตเกียว และเรียนโรงเรียน "Institut Le Rosey" ที่เมือง Rolle , สวิตเซอร์แลนด์
จีเอฟเอเจ-1

จีเอฟเอเจ-1 (GFAJ ย่อมาจาก "Give Felisa a Job") เป็นสายพันธุ์ของแบคทีเรียทรงแท่งในวงศ์ Halomonadaceae แบคทีเรียเอ็กซ์ทรีมโมไฟล์ชนิดนี้อาศัยแยกตัวออกจากทะเลสาบมอนอ อันเป็นทะเลสาบน้ำเค็มจัดและมีสภาพด่าง ทางตะวันออกของรัฐแคลิฟอร์เนีย นักวิทยาศาสตร์โดยทีมวิจัย นำโดยนักชีววิทยาดาราศาสตร์ของนาซา เฟลิซา วอล์ฟ-ไซมอน ในวารสารไซแอนซ์ในปี พ.ศ. 2553 ตามข้อมูลของผู้เขียน จุลชีพชนิดนี้เมื่อขาดแคลนธาตุฟอสฟอรัส จะสามารถรวมเอาสารหนูเข้าไปไว้ในโปรตีน ลิพิด และผลผลิตจากกระบวนการสร้างและสลาย อย่างเช่น เอทีพี เช่นเดียวกับดีเอ็นเอและอาร์เอ็นเอ แต่ยังไม่มีหลักฐานยืนยันโดยตรง กลไกของการนำสารหนูเข้าไปไว้ในโครงสร้างที่เป็นสารชีวโมเลกุลของเซลล์ยังไม่เป็นที่ทราบกัน และผลของการค้นพบดังกล่าวยังไม่อาจตอบข้อสงสัยของนักวิทยาศาสตร์บางคนได้ การค้นพบจีเอฟเอเจ-1 ได้ให้น้ำหนักแก่แนวคิดที่มีมานานแล้วว่าชีวิตนอกโลกอาจประกอบขึ้นจากธาตุพื้นฐานที่แตกต่างจากสิ่งมีชีวิตบนโลก
การค้นพบ.
แบคทีเรียจีเอฟเอเจ-1 ได้รับการค้นพบโดยนักธรณีจุลชีววิทยา เฟลิซา วอล์ฟ-ไซมอน นักวิจัยสาขาชีววิทยาดาราศาสตร์ในงานสำรวจธรณีสหรัฐอเมริกาในเมนโลพาร์ก รัฐแคลิฟอร์เนีย สิ่งมีชีวิตดังกล่าวถูกแยกออกมาและได้รับการเพาะเริ่มตั้งแต่ พ.ศ. 2552 จากตัวอย่างที่ไซมอนและเพื่อนร่วมงานได้เก็บรวบรวมมาจากตะกอนที่อยู่ก้นทะเลสาบมอนอ อันเป็นทะเลสาบน้ำเค็มจัดและมีสภาพด่างสูงมาก ทั้งยังเป็นหนึ่งในสถานที่ที่มีความเข้มข้นของสารหนูในธรรมชาติมากที่สุดแห่งหนึ่งในโลก (200 ไมโครโมลาร์) การค้นพบดังกล่าวได้รับการตีพิมพ์อย่างกว้างขวางเมื่อวันที่ 2 ธันวาคม พ.ศ. 2553
ยุทธนาวีแหลมมะตะปัน

ยุทธนาวีแหลมมะตะปัน  เป็นยุทธนาวีในสงครามโลกครั้งที่สองระหว่างวันที่ 27 - 29 มีนาคม ค.ศ. 1941 ที่บริเวณแหลมมะตะปัน ซึ่งตั้งอยู่ทางชายฝั่งตะวันออกเฉียงใต้ของคาบสมุทรเพโลพอนนีส ประเทศกรีซ กองเรือรบกองทัพเรืออังกฤษพร้อมด้วยเรือรบจากกองทัพเรือออสเตรเลียหลายลำ ภายใต้บังคับบัญชาของพลเรือเอกอังกฤษ แอนดรู คันนิงแฮม ได้เข้าขัดขวาง จม และสร้างความเสียหายอย่างหนักต่อเรือของกองทัพเรืออิตาลีภายใต้การบังคับบัญชาของพลเรือเอกอันเจโล ยากีโน
น้ำตกชิราอิโตะ

น้ำตกชิราอิโตะ (; โรมาจิ: "Shiraito-no-taki") เป็นน้ำตกตั้งอยู่ที่เมืองฟูจิโนมิยะ จังหวัดชิซูโอกะ ใกล้กับภูเขาไฟฟูจิ เป็นส่วนหนึ่งของอุทยานแห่งชาติฟูจิฮาโกเนอิซุ และได้รับการอนุรักษ์ในฐานะอนุสรณ์สถานแห่งชาติ ตั้งแต่ปี ค.ศ. 1936 น้ำตกชิราอิโตะถือเป็นน้ำตกที่ศักดิ์สิทธิ์ มีศาลเจ้าอาซามะตั้งอยู่ ในบริเวณใกล้เคียงยังมีน้ำตกโอโตโดเมะซึ่งใช้เวลาเดินเท้าประมาณ 5 นาที
น้ำตกชิระอิโตะ ได้รับการจัดอันดับให้อยู่ใน 1 ใน 100 น้ำตกในประเทศญี่ปุ่น ซึ่งจัดทำโดยกระทรวงทรัพยากรธรรมชาติแห่งประเทศญี่ปุ่น ในปี 1990 
น้ำตกชิราอิโตะได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และทะเลสาบฟูจิทั้งห้าภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ" เมื่อวันที่ 22 มิถุนายน พ.ศ. 2556 ที่ผ่านมา
เรือประจัญบานอิตาลีวิตโตรีโอเวเนโต

เรือรบวิตโตรีโอเวเนโต  เป็นเรือรบของราชอาณาจักรอิตาลีและเป็นเรือลำที่สองของเรือรบระดับชั้นลิตตอริโอ ที่ทำหน้าที่ในกองทัพเรืออิตาลี ในระหว่าง สงครามโลกครั้งที่สอง เธอถูกตั้งชื่อตามชัยชนะอิตาลีที่ ยุทธการที่วิตโตรีโอเวเนโตในช่วงสงครามโลกครั้งที่หนึ่ง ตัวเรือได้ถูกสั่งให้ต่อขึ้นในช่วงปีคริสต์ศักราช 1934 ซึ่งการต่อเรือชั้นนี้เปรียบเหมือนการฉีกสนธิสัญญาวอชิงตันด้วยการจำกัดอาวุธและห้ามต่อเรือที่ระวางขับน้ำเกิน 35,000 ตัน เพราะเรือในชั้นนี้กลับมีระวางขับน้ำมากถึง 45,000ตัน
การสร้าง.
ตัวเรือได้ถูกวางกระดูกงูในวันที่ 28 ตุลาคม คริสต์ศักราช 1934 ที่เมืองท่าตรีเยสเตโดยวางกระดูกงูเรือพร้อมๆกับเรือประจัญบานลิตตอริโอในวันเดียวกัน ต่อมาเรือได้ถูกปล่อยลงจากอู่ในวันที่ 25 มิถุนายน คริสต์ศักราช 1937 ในช่วงที่ตัวเรือถูกปล่อยลงน้ำและถูกนำไปติดตั้งอาวุธก็เกิดปัญหาความล่าช้าเนื่องจากตัวเรือมีปัญหากับอาวุธและแผ่นเกราะก่อนที่จะมีการติดตั้งอาวุธบนเรือจะถูกยกเลิก
อิโต

อิโต (; โรมาจิ: "Itō-shi") เป็นนครในจังหวัดชิซูโอกะ ประเทศญี่ปุ่น ตั้งอยู่ริมชายฝั่งทางทิศตะวันออกของคาบสมุทรอิซุ ในปี 2010 มีจำนวนประชากรประมาณ 71,400 คน มีพื้นที่ 124.13 ตารางกิโลเมตร เป็นส่วนหนึ่งของอุทยานแห่งชาติฟูจิฮาโกเนอิซุ
ทะเลสาบยามานากะ

ทะเลสาบยามานากะ (; โรมาจิ: "Yamanaka-ko") เป็นทะเลสาบที่ใหญ่ที่สุดในหมู่ทะเลสาบทั้ง 5 บริเวณภูเขาไฟฟูจิ ตั้งอยู่ในจังหวัดยามานาชิ บริเวณทะเลสาบเหมาะแก่การประกอบกิจกรรมกลางแจ้งต่างๆ เช่น ล่องเรือ ตกปลา สกีน้ำ โต้คลื่น ว่ายน้ำ และชมทิวทัศน์ภูเขาไฟฟูจิ นอกจากนี้ยังมีพื้นที่ให้บริการกางเต้นท์ ทะเลสาบยามานากะเป็นส่วนหนึ่งของอุทยานแห่งชาติฟูจิฮาโกเนอิซุ และเป็น 1 ในบรรดาทะเลสาบทั้ง 5 แห่งที่ได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะภายใต้ชื่อ "ฟุจิซัง - สถานที่ศักดิ์สิทธิ์และแหล่งบันดาลใจทางศิลปะ" เมื่อวันที่ 22 มิถุนายน พ.ศ. 2556 ที่ผ่านมา
เฟียร์เลสเรเคิดส์

เฟียร์เลสเรเคิดส์  เป็นค่ายเพลง ดนตรีแนวอัลเทอร์เนทีฟร็อก ที่เริ่มมีการเซ็นสัญญากับศิลปินตั้งแต่ ค.ศ. 1994 เฟียร์เลสเรเคิดส์มีสำนักงานตั้งอยู่ในเวสต์มินสเตอร์ รัฐแคลิฟอร์เนีย และเป็นที่รู้จักในฐานะเป็นส่วนหนึ่งของพังก์เริ่มและและป็อปพังก์ ในการออกอัลบั้มชุด "Fearless Flush Sampler" และ "Punk" เช่นเดียวกับการออกวงอย่างเช่น บิกวิก และ ไดนาไมต์บอย ต่อมามีวงอย่าง ชูการ์คัลต์, เพลนไวต์ทีส์, เดอะอควาแบตส์ และวงโพสต์-ฮาร์ดคอร์ อย่าง แอตเดอะไดรฟ์-อิน อย่างไรก็ตามค่ายยังได้ทดลองออกวงที่หลากหลายแนวเพลงในปีหลัง ๆ ในยุคหลัง ๆ ยังมีวงโพสต์-ฮาร์ดคอร์และอัลเทอร์เนทีฟอย่าง แอ็กส์ไลก์อะสเตติกลัลลาบาย, ร็อกคิงส์คิด, เมย์เดย์พาเรด, อลีเซนา และเดอะเมน
ผลงาน.
พังก์โกส์....
พังก์โกส์...  เป็นซีรีส์ของอัลบั้มป็อปที่ออกเผยแพร่โดย เฟียร์เลสเรเคิดส์ โดยวงดนตรีแนว "พังก์ร็อก" ด้วยการทำผลงานคัฟเวอร์เพลงจากแนวเพลงอื่น ๆ ให้เป็นแนวพังก์ร็อก โดยในปี พ.ศ. 2557 พังก์โกส์ที่เป็นอัลบั้มรวมเพลงมีทั้งหมด 16 อัลบั้ม
ถนนท้ายบ้าน

ถนนท้ายบ้าน (อักษรโรมัน: Thanon Thai Ban) เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ อยู่ในเขตตำบลปากน้ำและตำบลท้ายบ้าน โดยมีแนวสายทางเริ่มต้นจากวงเวียนหอนาฬิกา ซึ่งเป็นจุดบรรจบของถนนด่านเก่า ถนนประโคนชัย และถนนสายลวด ตัดลงมาทางทิศใต้ ผ่านสามแยกทางเข้าฟาร์มจระเข้และสวนสัตว์สมุทรปราการ และสามแยกทางเข้าองค์การสะพานปลา จังหวัดสมุทรปราการ สิ้นสุดถนนที่วงเวียนหาดอมรา บริเวณปากแม่น้ำเจ้าพระยา ระยะทางรวม 4.12 กิโลเมตร
ถนนท้ายบ้านเป็นถนนขนาด 4-6 ช่องจราจรไป-กลับ มีเกาะกลางถนนเฉพาะในเขตตำบลท้ายบ้านเท่านั้น ตลอดเส้นทางได้ผ่านสถานที่สำคัญดังนี้
ในอดีตถนนสายนี้เคยเป็น ทางหลวงแผ่นดินหมายเลข 3114 ปัจจุบันตั้งแต่กม.ที่ 0 - กม.ที่ 1+710 ดูแลโดยเทศบาลนครสมุทรปราการ และตั้งแต่กม.ที่ 1+710 - กม.ที่ 4+120 (จุดสิ้นสุดถนน) กำหนดให้เป็น ทางหลวงท้องถิ่น สป.ถ 11-002 ดูแลโดยเทศบาลตำบลบางปู
ถนนสายลวด

ถนนสายลวด (อักษรโรมัน: Thanon Sai Luat) เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ มีแนวสายทางเริ่มต้นแยกจากถนนสุขุมวิท กิโลเมตรที่ 28+860 (สามแยกโค้งโพธิ์) เข้าเขตเทศบาลนครสมุทรปราการ โดยสิ้นสุดที่วงเวียนหอนาฬิกา ปากน้ำ (วงเวียนท้ายบ้าน) ซึ่งเป็นจุดบรรจบของถนนด่านเก่า ถนนประโคนชัย และถนนท้ายบ้าน ระยะทางรวมทั้งสิ้น 1.85 กิโลเมตร มีลักษณะเป็นถนนขนาด 6 ช่องจราจรพร้อมทั้งเกาะกลางถนนตลอดสาย สาเหตุที่ได้ชื่อว่า "ถนนสายลวด" เนื่องจากในอดีตกองทัพเรือได้ปักเสาโทรเลขเส้นทางแรกระหว่างกรุงเทพมหานครกับสมุทรปราการ
ถนนสายลวดเคยอยู่ในความรับผิดชอบของกรมทางหลวง โดยกำหนดเป็น ทางหลวงแผ่นดินหมายเลข 3115 ปัจจุบันได้โอนถนนทั้งสายให้กับเทศบาลนครสมุทรปราการดูแลรับผิดชอบแทน
อันดับปลาโรนัน

อันดับปลาโรนัน (อันดับ: Rajiformes,) เป็นอันดับย่อยของอันดับ Batoidea ซึ่งจัดอยู่ในชั้นปลากระดูกอ่อน
ปลาที่อยู่ในอันดับนี้มีลักษณะโดยรวมที่แตกต่างไปจากปลาในอันดับ Batoidea อันดับอื่น คือ มีครีบอกที่ใหญ่กว่า แผ่ขยายมากกว่า และอยู่ใกล้กับส่วนหัวซึ่งแบนราบอย่างเห็นได้ชัด มีตาอยู่บนด้านบนของหัว และซี่เหงือกอยู่ด้านล่างเหมือนปลากระเบนทั่วไป มีฟันใช้สำหรับบดอาหาร จำพวก ครัสเตเชียนและหอยชนิดต่าง ๆ ส่วนใหญ่เมื่อให้กำเนิดลูก ตัวอ่อนจะพัฒนาในแคปซูลที่มีรูปร่างเหมือนเขาสัตว์ ที่ถูกเรียก "กระเป๋านางเงือก" (Mermaid's purse) 
ซึ่งปลาที่อยู่ในอันดับนี้ที่เป็นรู้จักเป็นอย่างดี คือ ปลาโรนัน และ ปลาโรนิน รวมถึงปลากระบาง ซึ่งอันดับนี้เคยรวมเป็นอันดับเดียวกับ อันดับปลากระเบน คือ ปลากระเบนทั่วไป และ Pristiformes หรือปลาฉนากมาก่อนด้วย โดยคำว่า Rajiformes นั้น มาจากภาษาลาตินคำว่า "raja" ที่หมายถึง ปลากระเบน กับคำว่า "forma" ที่หมายถึง แหลมคม
กาซูซา

กาซูซา (4 เมษายน พ.ศ. 2501 – 7 กรกฎาคม พ.ศ. 2533) เป็นนักร้อง นักแต่งเพลง และกวีชาวบราซิล เกิดในเมืองรีโอเดจาเนโร เขาเป็นหนึ่งในบุคคลที่ดีที่สุดของวงการเพลงร็อกและบทกวีบราซิล
พาเมล่า เบาว์เด้นท์

พาเมล่า เบาว์เด้นท์  ชื่อเล่น ลูกน้ำ เป็นนักร้องเจ้าของฉายา สะโพกทอร์นาโด ที่โด่งดังจากเพลง "ทอร์นาโด" ภายใต้สังกัด เอสพี ศุภมิตร เป็นเพลงที่แจ้งเกิดและทำให้เธอกลายเป็นที่รู้จักในวงกว้าง และมีอัลบั้มอื่น ๆ ตามมาอีกหลายอัลบั้ม ก่อนจะเปลี่ยนแนวมาร้องเพลงลูกทุ่ง ซึ่งเป็นที่รู้จักกับเพลง "รักพี่จุดจุดจุด" และมาประสบความสำเร็จอย่างสูงกับเพลง "โบว์แดงแสลงใจ" ซึ่งมียอดขายเกินล้านตลับ ที่ทำให้ชื่อเสียงของเธอกลับมาเป็นที่รู้จักอีกครั้งหนึ่ง เป็นนักร้องคนเดียวที่ประสบความสำเร็จในด้านเพลงสตริงเพลงลูกทุ่ง ในด้านผลงานการแสดง มีผลงานละครที่โด่งดังหลากหลายเรื่อง เช่น นิยายรักนักศึกษา, สี่แผ่นดิน, คลื่นซัดใจ, สายรักสายสวาท, สาบนรสิงห์, สาวน้อยประแป้ง, สาวน้อยคาเฟ่, ผมไม่อยากเป็นสายลับ, มิสเตอร์บ้านนา และ สายรักสายเลือด เป็นต้น
ประวัติ.
พาเมล่า เบาว์เด้นท์ หรือ เกษวรางค์ เกิดเมื่อวันเสาร์ที่ 3 มิถุนายน พ.ศ. 2515 ที่อำเภอบัวใหญ่ จังหวัดนครราชสีมา มารดาชื่อเพ็ญศรี เจริญในเมือง (เสียชีวิตแล้วเมื่อ 5 พฤษภาคม พ.ศ. 2563) ส่วนบิดามีอาชีพทหาร มาจากประเทศอเมริกา แต่บิดามารดาเลิกรากันขณะเธออายุได้สามเดือน หลังจากนั้นมารดาจึงสมรสอีกครั้งกับเคนเนท เบาว์เด้นท์ ชาวอังกฤษ เธอจึงมีน้องชายอีกคนคือเอเดรียน โรเบิร์ต เบาว์เด้น
ในตอนเด็กพาเมล่าอาศัยอยู่กับยายที่จังหวัดนครราชสีมา พาเมล่าสำเร็จการศึกษาระดับอนุบาล-ประถมศึกษาที่โรงเรียนแสนยวิทยาภูมิ โรงเรียนมารีย์วิทยา ในจังหวัดนครราชสีมา ก่อนจะย้ายมาศึกษาต่อในระดับมัธยมศึกษาที่โรงเรียนนานาชาติเอกมัย กรุงเทพมหานคร และศึกษาต่อในระดับอนุปริญญา ด้านเลขานุการจาก วิทยาลัยสแตมฟอร์ด 
พาเมล่าเริ่มเข้าสู่วงการบันเทิง โดยการชักชวนจากรุ่นพี่ที่เป็นนางแบบในโรงเรียนเซเวนเดย์แอดเวนทีส จนเธอได้เป็นนางแบบในสังกัดเอ็มทีไอ จากนั้นเธอก็ได้แสดงโฆษณาชิ้นแรก คือ ลูกอมซานโตส และได้แสดงโฆษณาหลากหลายตัว แต่ที่สร้างความฮือฮาอย่างมากคือโฆษณา ครีมโลชั่นโอนิวส์ โดยมีวลีฮิตอย่าง เฮ่อ...เปิดให้หมด จากนั้นพาเมล่าก็ไปประกวดนางแบบที่สยามเซ็นเตอร์ คว้ารางวัลรองชนะเลิศอันดับ 1 มาครอง ทำให้ชื่อเสียงของเธอเริ่มเป็นที่รู้จักมากขึ้น จากนั้นเธอได้ถ่ายแบบนิตยสาร Look ซึ่งคุณประชา มาลีนนท์ บังเอิญไปเห็นนิตยสารเล่มนั้น จึงติดต่อเธอมาคุยที่ช่อง3 ด้วยน้ำเสียงของเธอเป็นเสียงที่ใหญ่ และมีเอกลักษณ์ คุณประชา มาลีนนท์เลยให้เธอไปเทสต์เสียงร้อง เพื่อออกอัลบั้ม จากนั้นเธอก็ได้เซ็นสัญญากับช่อง3เป็นระยะเวลา 3 ปี และ เอสพี ศุภมิตรเป็นระยะเวลา 5 ปี พร้อมกัน 2 ฉบับ โดยมีข้อบังคับว่า ละครสามารถเล่นได้เลย แต่ถ้าต้องการออกอัลบั้ม ต้องไปเรียนแคสติง และ ฝึกทักษะต่าง ๆ ก่อน จึงจะออกอัลบั้มได้ จากนั้นเธอได้เล่นละครไปและเรียนร้องเพลงควบคู่ไปด้วย
ละครเรื่องแรกในชีวิต คือ นิยายรักนักศึกษา จนเธอก้าวกระโดดมาเล่นละครฟอร์มยักษ์ของ วรายุฑ มิลินทจินดา อย่าง สี่แผ่นดิน ในบท แหม่มลูซิลล์ หลังจากนั้นเธอก็เล่นละครและควบคู่กับการฝึกฝนร้องเพลงกับ อาจารย์วิภา คงคากุล และ อาจารย์จารุณี นาอาจ และฝึกเต้นมา ทิ้งช่วงเวลากว่า 2 ปี
ปลากระเบนปากแหลม

ปลากระเบนปากแหลม หรือ ปลากระเบนตุ๊กตา (ชื่อวิทยาศาสตร์: "Himantura imbricata") เป็นปลากระเบนชนิดหนึ่ง ในวงศ์ปลากระเบนธง (Dasyatidae) 
มีรูปร่างคล้ายว่าว ลำตัวแบนลงมาก ส่วนหน้าตาจะยื่นยาวแหลม ขอบจมูกมีขนาดใหญ่เท่ากับความยาว ช่องเปิดเหงือกมี 5 คู่อยู่ด้านท้อง ส่วนหางแยกออกจากส่วนลำตัวอย่างเห็นได้ชัด หางมีลักษณะแบน มีหนามแหลม 2 อัน ขอบหนาหยักเป็นจักร ความยาวของหางใกล้เคียงกับความยาวลำตัว ซึ่งนับว่าไม่ยาวมากเมื่อเทียบกับปลากระเบนชนิดอื่นในสกุล "Himantura" ด้วยกัน ด้านบนของลำตัวสีน้ำตาลอ่อน มีจุดสีน้ำตาลม่วงกระจายอยู่ทั่วไป ใต้ท้องมีสีขาว 
พบอาศัยอยู่ตามชายฝั่งทะเลอยู่ตามหน้าดินในชายฝั่งทะเลตั้งแต่ทะเลแดง, ชายฝั่งของแอฟริกาตะวันออก, มอริเชียส, อินโด-แปซิฟิก, ไปจนถึงอินโดนีเซีย
ในบางครั้งเข้ามาหากินในแหล่งน้ำกร่อยหรือปากแม่น้ำได้ จัดเป็นปลากระเบนขนาดเล็กชนิดหนึ่ง โดยมีความกว้างเฉลี่ยของลำตัวประมาณ 25 เซนติเมตรเท่านั้น ในประเทศไทยใช้เนื้อเพื่อการบริโภค
ธาราหิมาลัย

ธาราหิมาลัย
เป็นหนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุดบ้านไร่ปลายฝัน
ธาราหิมาลัย เป็นละครแนวโรแมนติก ดรามา ของบริษัท เมคเกอร์ วาย กรุ๊ป จำกัด บทประพันธ์โดย ณารา บทโทรทัศน์โดย ณัฐิยา ศิรกรวิไล กำกับการแสดงโดย กฤษณ์ ศุกระมงคล ควบคุมการผลิตโดย ยศสินี ณ นคร นำแสดงโดย อธิชาติ ชุมนานนท์ แสดงเป็น เจ้าชายภูวเนศ คิมเบอร์ลี่ แอน โวลเทมัส แสดงเป็น ทิพย์ธารา (น้ำ) ออกอากาศครั้งแรกวันที่ 16 ตุลาคม - 5 พฤศจิกายน พ.ศ. 2553 ทุกวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น. โดยนำมาออกอากาศซ้ำวันที่ 5 เมษายน - 8 พฤษภาคม พ.ศ. 2555 ทุกวันจันทร์-ศุกร์ เวลา 14.40 - 15.40 น.
จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ละครเรื่อง "ธาราหิมาลัย" ติดอันดับ 1 ของละครไทย ที่เป็นที่ชื่นชอบมากที่สุดในปี 2553 ด้วยคะแนนร้อยละ 16.0
เรตติ้ง.
ออกอากาศครั้งแรก.
วันที่ 16 ตุลาคม - 5 พฤศจิกายน พ.ศ. 2553 ทุกวันวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น.
ดวงใจอัคนี

ดวงใจอัคนี เป็นหนึ่งในละครฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 ชุด "4 หัวใจแห่งขุนเขา" จากนวนิยายชุด "บ้านไร่ปลายฝัน" บทประพันธ์โดย ซ่อนกลิ่น บทโทรทัศน์โดย ปารดา กันตพัฒนกุล กำกับการแสดงโดย ยุทธนา ลอพันธุ์ไพบูลย์ ควบคุมการดำเนินงาน ธิติมา สังขพิทักษ์ นำแสดงโดย ณเดชน์ คูกิมิยะ และ อุรัสยา เสปอร์บันด์ ออกอากาศทุกวันศุกร์–อาทิตย์ เวลา 20.30 เริ่มตอนแรกวันที่ 5 พฤศจิกายน พ.ศ. 2553
เรื่องย่อ.
เนื่องจากความขัดแย้งระหว่าง 2 ครอบครัวตั้งแต่รุ่นพ่อ ทำให้อัคนีและอัจจิมาเป็นศัตรูมาตั้งแต่เด็ก เมื่อโตขึ้น พวกเขาก็ได้ดูแลฟาร์มโคนมของตัวเองซึ่งมีรั้วสีขาวเป็นแนวกั้น การทะเลาะมักจะเกิดขึ้น อย่างไรก็ตามภายใต้ความรุนแรง พวกเขาแอบห่วงใยซึ่งกันและกัน
ต่อมาเมื่อเกิดเหตุการณ์ต่าง ๆ มากมาย ทำให้พวกเขาเปิดใจให้กัน แต่กลับต้องเผชิญอุปสรรคใหญ่ พิศาล พ่อของอัจจิมายังคงดื้อรั้นและไม่ยอมรับว่าที่ลูกเขยคนนี้ อัคนีจะผ่านอุปสรรคนี้ไปได้หรือเปล่า?
การตอบรับ.
เรตติง.
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
ปฐพีเล่ห์รัก

ปฐพีเล่ห์รัก หนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุด บ้านไร่ปลายฝัน
ปฐพีเล่ห์รัก เป็นละครแนวโรแมนติก ดรามา ของบริษัท กู้ดฟีลลิ่ง จำกัดบทประพันธ์โดย ร่มแก้ว, บทโทรทัศน์โดย ประไพศรี ศรีนาทม กำกับการแสดงโดย สมจริง ศรีสุภาพ ควบคุมการผลิตโดย สมจริง ศรีสุภาพ นำแสดงโดย ปริญ สุภารัตน์ แสดงเป็น ปฐพี (ดิน) ชาลิดา วิจิตรวงศ์ทอง แสดงเป็น ชะเอม ออกอากาศครั้งแรกวันที่ 26 พฤศจิกายน - 10 ธันวาคม พ.ศ. 2553 ทุกวันศุกร์-อาทิตย์ เวลา 20.30 - 22.30 น. และนำมาออกอากาศซ้ำวันที่ 7 มิถุนายน - 27 มิถุนายน พ.ศ. 2555 ทุกวันจันทร์-ศุกร์ เวลา 14.40 - 15.40 น.
เนื้อเรื่องย่อ.
เรื่องราวของ ปฐพี อดิศวร หรือ ดิน (ปริญ สุภารัตน์) หนุ่มหล่อมาดขรึมเจ้าของ ธารารินทร์รีสอร์ท ที่มักจะคอยจับผิด
พฤติกรรมของ เฌอเอม ว่องวาณิชย์สกุลกิจ หรือ ชะเอม (ชาลิดา วิจิตรวงศ์ทอง) พนักงานใหม่ของรีสอร์ทจากการคอยจับผิด
ก็กลายเป็นความรักแบบไม่รู้ตัวแต่แล้วเมื่อปฐพีรู้ว่าชะเอมคนที่เขารักคือลูกสาวของ โมกข์ ว่องวาณิชย์สกุลกิจ (จักรกฤษณ์ อำมะรัตน์) คู่แข่งทางธุรกิจของเขาเองแล้วปฐพีกับชะเอมจะทำอย่างไรกับความรักของตัวเอง
วายุภัคมนตรา

วายุภัคมนตรา เป็นละครไทยปี พ.ศ. 2553 และเป็นละครเรื่องสุดท้ายในละครชุด 4 หัวใจแห่งขุนเขา ที่ออกอากาศทางช่อง 3 นำแสดงโดยปกรณ์ ฉัตรบริรักษ์ และราศรี บาเลนซิเอก้า
เรื่องย่อ.
ทิชากร หรือ "กะทิ" (ราศรี บาเล็นซิเอก้า) นักเขียนนวนิยายรัก เจ้าของนามปากกา "ฮัมมิ่งเบิร์ด" เธอเป็นลูกสาวของหมอไสยขาว เธอตัดสินใจไปค้นคว้าหาวัตถุดิบสำหรับนวนิยายเรื่องใหม่ของเธอในไร่องุ่น ในระหว่างการค้นคว้าของเธอ เธอได้พบกับ วายุภัค หรือ "ลม" (ปกรณ์ ฉัตรบริรักษ์) หนุ่มเจ้าสำราญเจ้าของไร่องุ่นสายลม ทิชากรมีสัมผัสที่ 6 เธอเห็นวิญญาณร้ายคือ นางโหงพราย (จุฬา ศรีคำมา) ติดตามวายุภัคไปทุกที่แต่วายุภัคไม่เชื่อเธอ เขาคิดว่าทิชากรเป็นคนเสแสร้งและไร้สาระ แต่เขาไม่รู้ว่าทิชากรเข้ามาอยู่ในใจของเขาตั้งแต่เมื่อไหร่ และเขาไม่สามารถปล่อยเธอไปได้
ทางหลวงแผ่นดินหมายเลข 2256

ทางหลวงแผ่นดินหมายเลข 2256 (ถนนโค้ง - กุดม่วง) เป็นทางหลวงที่สำคัญสายหนึ่งที่ใช้เดินทางเชื่อมระหว่างภาคกลาง กับภาคตะวันออกเฉียงเหนือ ในจังหวัดลพบุรีและจังหวัดนครราชสีมา มีระยะทางตลอดสายทางทั้งสิ้น 77.033 กิโลเมตร
รายละเอียดของเส้นทาง.
แนวถนนสายนี้ทางเริ่มจากถนนสุรนารายณ์ (ทางหลวงแผ่นดินหมายเลข 205) ที่หลักกิโลเมตรที่ 56 ใน ตำบลชัยบาดาล อำเภอชัยบาดาล จังหวัดลพบุรี ข้ามแม่น้ำป่าสัก ผ่านอำเภอท่าหลวง เข้าสู่อำเภอชัยบาดาลอีกครั้ง อำเภอลำสนธิ จังหวัดลพบุรี เข้าสู่อำเภอด่านขุนทด จังหวัดนครราชสีมา ไปสิ้นสุดที่ ถนนสีคิ้ว-ชัยภูมิ (ทางหลวงแผ่นดินหมายเลข 201) ที่หลักกิโลเมตรที่ 34 ในอำเภอด่านขุนทด จังหวัดนครราชสีมา
เขตควบคุม.
ทางหลวงแผ่นดินหมายเลข 2256 แบ่งเขตควบคุมออกเป็น 3 ตอน ได้แก่
ทะเลสาบฮิบาระ

ทะเลสาบฮิบาระ (桧原湖 "Hibara-ko") เป็นทะเลสาบตั้งอยู่บริเวณอำเภอยามะ จังหวัดฟูกูชิมะ ประเทศญี่ปุ่น เป็นส่วนหนึ่งของอุทยานแห่งชาติบันไดอาซาฮิ ทะเลสาบฮิบาระเป็นทะเลสาบที่ใหญ่ที่สุดในบริเวณที่ราบสูงบันไดโกเก็ง
บริเวณรอบทะเลสาบได้รับการพัฒนาเป็นสถานที่ท่องเที่ยวเช่น การเดินป่า ล่องเรือ ตั้งค่ายพักแรม และการตกปลาน้ำแข็งซึ่งเป็นที่นิยมในฤดูหนาว
ฮานามากิ

ฮานามากิ (; โรมาจิ: "Hanamaki-shi") เป็นนครในจังหวัดอิวาเตะ ประเทศญี่ปุ่น ในปี 2005 มีจำนวนประชากรประมาณ 106,414 คน ฮานามากิเป็นเมืองบ้านเกิดของเค็นจิ มิยาซาวะ กวีชื่อดังในสมัยโชวะ
สภาพด่าง

สภาพด่าง หรือ อัลคาไลนิตี้ หรือ ค่าอัลคาไลน์ (AT) เป็นการวัดความสามารถของสารละลายในการเปลี่ยนสภาพกรดให้เข้าสู่จุดสะเทินของคาร์บอเนตหรือไบคาร์บอเนต สภาพด่างเท่ากับผลรวมของปริมาณสัมพันธ์ของเบสในสารละลายนั้น ในสิ่งแวดล้อมธรรมชาติ สภาพด่างคาร์บอเนตมีผลกระทบต่อสภาพด่างรวมมากที่สุดเนื่องจากการพบได้ทั่วไปและการสลายตัวของหินคาร์บอเนตและการมีอยู่ของคาร์บอนไดออกไซด์ในชั้นบรรยากาศ สารประกอบทางธรรมชาติอื่นที่สามารถมีผลต่อสภาพด่างได้ คือ บอเรต ไฮดรอกไซด์ ฟอสเฟต ซิลิเกต ไนเตรด แอมโมเนียละลาย คู่ของเบสที่จับกับกรดอินทรีย์บางชนิดและซัลเฟต ค่าสภาพด่างมักระบุในหน่วย mEq/L (มิลลิอิควิวาเลนท์ต่อลิตร) ในทางพาณิชย์ อย่างเช่นในอุตสาหกรรมสระน้ำ สภาพด่างอาจระบุในหน่วยส่วนต่อล้านส่วน (ppm) ได้ด้วย 
การวัดสภาพด่างตามทฤษฎี.
ในการวัดสภาพด่างของน้ำบาดาลหรือน้ำทะเล สามารถหาได้จากสูตร
AT = [HCO3−]T + 2[CO3−2]T + [B(OH)4−]T + [OH−]T + 2[PO4−3]T + [HPO4−2]T + [SiO(OH)3−]T − [H+]sws − [HSO4−]
 ตัวห้อย T หมายถึง ความหนาแน่นของเคมิกอลสปีซีที่พบในสารละลาย
สภาพด่างสามารถวิเคราะห์ได้จากการไตเตรดตัวอย่างสารละลายกับกรดเข้มข้นจนกระทั่งไอออนข้างต้นมีคุณสมบัติเป็นบัฟเฟอร์ทั้งหมดเหนือค่า pH ของไบคาร์บอเนตหรือคาร์บอเนตที่ใช้ไป เมื่อถึงจุดนี้ เบสทั้งหมดที่สนใจศึกษาจะได้รับโปรตอนเข้ามาจนถึงสปีซีระดับศูนย์ ซึ่งจะไม่ก่อให้เกิดสภาพด่างอีกต่อไป ยกตัวอย่างเช่น ปฏิกิริยาด้านล่างนี้เกิดขึ้นระหว่างการเติมกรดเข้าไปในสารละลายน้ำทะเล: 
 HCO3− + H+ → CO2 + H2O
 CO3−2 + 2H+ → CO2 + H2O
 B(OH)4− + H+ → B(OH)3 + H2O
 OH− + H+ → H2O
 PO4−3 + 2H+ → H2PO4−
 HPO4−2 + H+ → H2PO4−
 [SiO(OH)3−] + H+ → [Si(OH)40]
จะสังเกตจากปฏิกิริยาการรับโปรตอนข้างต้นได้ว่าเบสส่วนใหญ่จะได้รับโปรตอน (H+) หนึ่งตัวเพื่อให้ตัวเองกลายมาเป็นสปีซีที่เป็นกลาง และเพิ่มสภาพด่างหนึ่งต่อสมมูล อย่างไรก็ตาม CO3−2 จะได้รับโปรตอนสองตัวก่อนที่จะเข้าสู่สปีซีระดับศูนย์ (CO2) จึงเพิ่มสภาพด่างทีละสองต่อโมลของ CO3−2 [H+] และ [HSO4−] ลดสภาพด่าง เนื่องจากทั้งสองทำหน้าที่ให้โปรตอน ซึ่งมักใช้แสดงร่วมกับ [H+]T
หน่วยบัญชาการสงครามพิเศษทางเรือ กองเรือยุทธการ

หน่วยบัญชาการสงครามพิเศษทางเรือ กองเรือยุทธการ (ย่อ: นสร.กร.) ทั่วไปเรียก ซีล (SEAL) หรือ มนุษย์กบ เป็นหน่วยรบพิเศษ สังกัดกองเรือยุทธการ ของกองทัพเรือไทย ซึ่งฝึกหนักที่สุดในบรรดาหน่วยรบพิเศษของทุกเหล่าทัพไทย มีผู้บังคับบัญชาคนปัจจุบันคือ พลเรือตรี อนันท์ สุราวรรณ์รองผู้บัญชาการได้แก่ นาวาเอก บรรพต นิธิณัฐอาภาศิริ และ นาวาเอก สุริยัน สำราญใจ
ประวัติ.
ในระหว่างสงครามโลกครั้งที่ 2 กองกำลังทางเรือของทั้งฝ่ายพันธมิตรและฝ่ายอักษะ ต่างก็ได้ส่งหน่วยรบพิเศษซึ่งเป็นหน่วยรบขนาดเล็กที่ได้รับการฝึก ให้มีขีดความสามารถเหนือทหารทั่วไปเข้าปฏิบัติการทำลายกองเรือและสถานที่สำคัญทางยุทธศาสตร์ของฝ่ายตรงข้าม ทำการก่อวินาศกรรมและปฏิบัติการลับอื่น ๆ ซึ่งผลการปฏิบัติของแต่ละฝ่ายต่างก็สร้างความเสียหายให้กับฝ่ายตรงข้ามเป็นอย่างมาก แม้ว่าสงครามจะสิ้นสุดลงแล้วแต่ภารกิจของหน่วยรบพิเศษก็ไม่ได้จบสิ้นไปด้วย ตรงกันข้ามกลับได้รับการพัฒนาอย่างต่อเนื่อง ทั้งด้านองค์บุคคล องค์วัตถุและองค์ยุทธวิธี สำหรับประเทศไทย ในปี พ.ศ. 2495 กระทรวงกลาโหม ได้มีความคิดที่จะจัดตั้งหน่วยทำลายใต้น้ำขึ้น และได้เชิญผู้แทนเหล่าทัพกับกรมตำรวจไปประชุม เรื่อง การจัดตั้งหน่วยฝึกว่ายน้ำ ร่วมกับ เจ้าหน้าที่กองทัพเรือสหรัฐฯ ประจำหน่วย MAAG (Military Assistance Advisory Group) การประชุมคราวนั้นที่ประชุมมีมติให้ กองทัพเรือ เป็นผู้รับผิดชอบดำเนินการจัดตั้งหน่วยฝึก และจากการหารือระหว่าง กองทัพเรือ กับ MAAG ซึ่งได้แนวความคิดในการจัดตั้งหน่วยฝึก
เมื่อเร็ว ๆ นี้[] หน่วยซีลได้กรีธาพลไปกับเรือรบของกองทัพเรือไทยเพื่อปฏิบัติการต่อต้านการกระทำอันเป็นโจรสลัดในโซมาเลียในอ่าวเอเดนนอกชายฝั่งประเทศโซมาเลีย โดยเป็นส่วนหนึ่งของกองกำลังเฉพาะกิจผสมทางเรือที่ 151
พ.ศ. 2558 หน่วยบัญชาการสงครามพิเศษทางเรือ เป็นผู้ให้การฝึกแก่นักกีฬาสโมสรฟุตบอลราชนาวี ก่อนเข้าร่วมการแข่งไทยลีกคัพ และในช่วงกลางปี พ.ศ. 2561 หน่วยนี้ยังเป็นส่วนหนึ่งในปฏิบัติการค้นหาและกู้ภัยถ้ำหลวง
โครงสร้าง.
โครงสร้างของหน่วยบัญชาการสงครามพิเศษทางเรือ กองเรือยุทธการ ภายในปัจจุบัน
การฝึก.
การฝึกในหลักสูตรนักทำลายใต้น้ำจู่โจม ใช้ระยะเวลาประมาณ 7-8 เดือน นับเป็นการฝึกหลักสูตรทางทหารที่มีระยะเวลานานที่สุดของไทย แบ่งออกเป็น 5 ช่วง ได้แก่
เมื่อสำเร็จหลักสูตรจะได้ประดับตราความสามารถ ซึ่งออกแบบโดย พลเรือโท พัน รักษ์แก้ว โดยส่วนประกอบของตรามีความหมายดังนี้
กฎสำคัญของนักเรียนนักทำลายใต้น้ำจู่โจม คือ มีจิตใจเข้มแข็ง กล้าเผชิญหน้าต่อปัญหาต่าง ๆ ตัดสินใจด้วยความเด็ดขาด รวดเร็ว แม่นยำ ถูกต้อง เอาตัวเองรอดได้โดยไม่ทิ้งเพื่อน และมีความจงรักภักดีต่อชาติ ศาสนา พระมหากษัตริย์